 Bí COVID-19 ṣe rápálá wọ orílẹ-èdè Nàìjíríà : Bí COVID-19 ṣe rápálá wọ orílẹ-èdè Nàìjíríà kò ṣẹyìn àrè kan láti ìlú Milan lórílẹ-èdè Italy tí ó wá sí orílẹ-èdè Nàìjíríà lọjọ kẹẹẹdọgbọn oṣù kejì ọdún 2020.Ìròyìn sọ wípé, àrè náà, ti wọn kò dárúkọ rẹ, rìnrìn àjò wá láti orílẹ-èdè Italy sí ilé-iṣẹ Lafarge, tí ó ń ṣe sìmẹńtì ní Ewékorò, Abẹòkúta ní ìpínlẹ Ògùn láti wá ṣe àyẹwò àwọn irinṣẹ tuntun kan tí ilé-iṣẹ náà ṣẹṣẹ rà láti orílẹ-èdè Sweden. Ní kété tí ó wọ Nàìjíríà, kò pẹ kò jìnnà, tí àwọn àmìn ìfarahàn Covid-19 bẹrẹ sí ní ṣẹyọ ní lára rẹ ni àwọn elétò ìlera tí Ìjọba Àpapọ àti ti ìpínlẹ Èkó tá jìgí, tí wọn sìn mú un lọ sílé ìwòsàn ìyà sọtọ tí wọn ti pèsè sílẹ ní Yaba, ní ìpínlẹ Èkó. Ibẹ ni wọn tí ń tójú rẹ. 